ดราภดา โสตถิพิทักษ์

ดราภดา โสตถิพิทักษ์ (เกิด 15 กุมภาพันธ์ พ.ศ. 2529)  เป็นนักแสดงและนางแบบชาวไทย เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2008 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ

 ประวัติ 
ดราภดา โสตถิพิทักษ์ เกิดเมื่อวันที่ 15 กุมภาพันธ์ พ.ศ. 2529 จบการศึกษาจากมัธยมศึกษาจาก โรงเรียนสาธิตจุฬาลงกรณ์มหาวิทยาลัย จบการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย ได้รับเกียรตินิยมอันดับสอง สาขาแฟชั่นดีไซน์ และเป็นอาจารย์สอนแฟชั่นที่สถาบัน Art House ประจำคลาส Figure Fashion 

เริ่มเข้าสู่วงการบันเทิงด้วยการเข้าประกวด ไทยซุปเปอร์โมเดลคอนเทสต์ 2008 จนคว้ารางวัลชนะเลิศมาครองได้สำเร็จ หลังจากคว้าตำแหน่งสุดยอดนางแบบประจำปี 2008 มาได้แล้ว กีฟ ดราภดา ก็มีทั้งงานเดินแบบ และถ่ายแบบเข้ามาอย่างต่อเนื่อง เดินแบบใน Elle Fashion Week และ Bangkok Fashion Week จนเมื่อปี 2555 ผู้จัดละครได้ชักชวนสาวกีฟให้แสดงละครเป็นครั้งแรก โดยมอบบท "อรสอางค์" คุณหนูนางร้ายในละครเรื่อง ปิ่นอนงค์ ทำให้เธอเป็นที่รู้จักในนาม "นางร้ายป้ายแดง" และหลังจากนั้น เธอก็มีผลงานละครต่อมาเรื่อย ๆ เช่น ไฟมาร ของค่าย ดาราวีดีโอ และ วันนี้ที่รอคอย ของค่าย พอดีคำ ปัจจุบันดราภดาหมดสัญญากับทางช่อง 7HD และผันตัวเป็นนักแสดงอิสระ โดยละครเรื่องสุดท้ายที่เธอเล่นไว้ให้กับทางช่อง 7 คือ เรื่องสารวัตรใหญ่

ด้านชีวิตส่วนตัว สมรสกับ บูม กิตตน์ก้อง ขำกฤษ นักแสดงสังกัดช่อง 7 เอชดี เมื่อวันที่ 11 กันยายน พ.ศ. 2566

 ผลงานการแสดง 
 ละครโทรทัศน์ 
 พ.ศ.  เรื่อง  รับบท  ออกอากาศ 2552  แจ๋วใจร้ายกับคุณชายเทวดา  ไข่มุก  ช่อง 7 2555  ปิ่นอนงค์  อรสอางค์  ไฟมาร สุขหฤทัย   2556  วันนี้ที่รอคอย  ซูหลิง  บอดี้การ์ดสาว  ไอริณ เดชโชดม พรมแดนหัวใจ  พิมพร  2557  คีตโลกา  สุคนธรส  2558  ดั่งสวรรค์สาป  ครองขวัญ เจ้านาง  โฉม (วัยสาว) 2559  เจ้าบ่าวกลัวฝน  สุธิสา  2560  เรือนพะยอม  จารุวรรณ   2562  สารวัตรใหญ่  อรทัย กลับไปสู่วันฝัน  นับดาว  พีพีทีวี 2563  ทะเลแปร  โสภาวรรณ  อมรินทร์ทีวี 2565  มงกุฎกรรม  พร  ช่อง 8
 ภาพยนตร์ 

| rowspan = "1" align="center"| 2557 || align = "center"| ห้องหุ่น || align = "center"| ปอนด์
|-
|}

 ละครสั้น 
 2556 ฟ้ามีตา ตอน เมียที่แสนดี รับบท แพท
 2557 ฟ้ามีตา ตอน คนแล้งน้ำใจ รับบท นุช
 2558 ฟ้ามีตา ตอน เบียดเบียนคนจน ทุ่มเงินคนรวย รับบท แพรว
 2559 ฟ้ามีตา ตอน จุ้นจนได้เรื่อง รับบท เบนซ์
 2562 ฟ้ามีตา ตอน ได้ไม่คุ้มเสีย รับบท ทองเกลียว

 รางวัล 
 ชนะเลิศ ไทยซูเปอร์โมเดล ปี 2008
 (Star Media) ดารา มิเดีย

 อ้างอิง 

 แหล่งข้อมูล 



หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นางแบบไทย
หมวดหมู่:นักเดินแบบไทย
หมวดหมู่:ไทยซุปเปอร์โมเดลคอนเทสต์